CELEX: 52008PC0625
Language: el
Date: 2008-10-09
Title: Πρόταση Αποφασησ του Συμβουλίου σχετικά με την υπογραφή, από την Ευρωπαϊκή Κοινότητα, του πρόσθετου πρωτοκόλλου της συμφωνίας συνεργασίας για την προστασία των ακτών και των υδάτων του Βορειοανατολικού Ατλαντικού από τη ρύπανση

Σημαντική ανακοίνωση νομικού περιεχομένου

|

52008PC0625

Πρόταση Αποφασησ του Συμβουλίου σχετικά με την υπογραφή, από την Ευρωπαϊκή Κοινότητα, του πρόσθετου πρωτοκόλλου της συμφωνίας συνεργασίας για την προστασία των ακτών και των υδάτων του Βορειοανατολικού Ατλαντικού από τη ρύπανση  /* COM/2008/0625 τελικό */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 9.10.2008COM(2008)625 τελικόΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥσχετικά με την υπογραφή, από την Ευρωπαϊκή Κοινότητα, του πρόσθετου πρωτοκόλλου της συμφωνίας συνεργασίας για την προστασία των ακτών και των υδάτων του Βορειοανατολικού Ατλαντικού από τη ρύπανσηΑΙΤΙΟΛΟΓΙΚΗ ΕΚΘΕΣΗ1. Η Ευρωπαϊκή Κοινότητα είναι μέρος των περιφερειακών συμφωνιών για την ακούσια θαλάσσια ρύπανση, η συμφωνία της Βόννης, η σύμβαση της Βαρκελώνης και η σύμβαση του Ελσίνκι, οι οποίες διευκολύνουν την αμοιβαία συνδρομή και συνεργασία μεταξύ κρατών μελών στον εν λόγω τομέα στη Βόρειο Θάλασσα, στη Μεσόγειο και στη Βαλτική Θάλασσα. Μετά τη μεγάλη πετρελαιοκηλίδα που προκλήθηκε από το δεξαμενόπλοιο Aragon στα ανοικτά των ακτών της Μαδέρας το 1990, η Πορτογαλία δρομολόγησε τη συμφωνία συνεργασίας για την προστασία των ακτών και των υδάτων του Βορειοανατολικού Ατλαντικού από τη ρύπανση (συμφωνία της Λισαβόνας), η οποία δημιουργεί ένα μηχανισμό για τη διασφάλιση της συνεργασίας μεταξύ των συμβαλλόμενων μερών σε περίπτωση ρυπογόνων ατυχημάτων και τα υποχρεώνει να καθιερώσουν και να εφαρμόσουν δικά τους μέτρα και σχέδια έκτακτης ανάγκης. Η συμφωνία ισχύει για τη βορειοανατολική περιοχή του Ατλαντικού Ωκεανού, η οποία οριοθετείται από το εξωτερικό όριο της αποκλειστικής οικονομικής ζώνης εκάστου συμβαλλομένου κράτους και από τα όρια άλλων περιφερειακών συμφωνιών, όπως η συμφωνία συνεργασίας για την καταπολέμηση της ρύπανσης της Βόρειας Θάλασσας από το πετρέλαιο και άλλες επιβλαβείς ουσίες (συμφωνία της Βόννης) και η σύμβαση για την προστασία της Μεσογείου Θαλάσσης από τη ρύπανση (σύμβαση της Βαρκελώνης).2. Η συμφωνία της Λισαβόνας υπεγράφη στις 17 Οκτωβρίου 1990 από την Πορτογαλία, την Ισπανία, τη Γαλλία, το Μαρόκο και την Ευρωπαϊκή Κοινότητα. Μολονότι κυρώθηκε στη συνέχεια από την Πορτογαλία, τη Γαλλία και την Ευρωπαϊκή Κοινότητα, η πολιτική διαφωνία για τα σύνορα της Δυτικής Σαχάρας δεν επέτρεψε την κύρωση της συμφωνίας από την Ισπανία και το Μαρόκο, εξαιτίας του άρθρου 3 στοιχείο γ) περί του γεωγραφικού εύρους της συμφωνίας, το οποίο προέβλεπε τα εξής: «νοτίως, από το νότιο όριο των υδάτων που υπάγονται στην κυριαρχία ή τη δικαιοδοσία του Βασιλείου του Μαρόκου.»3. Μετά την επίτευξη συμφωνίας επί του πρόσθετου πρωτοκόλλου το οποίο τροποποιεί το άρθρο 3 στοιχείο γ) της συμφωνίας της Λισαβόνας, το πρωτόκολλο υπεγράφη από την Πορτογαλία, την Ισπανία, τη Γαλλία και το Μαρόκο στις 20 Μαΐου 2008 στη Λισαβόνα. Η Κοινότητα εκλήθη να υπογράψει το πρωτόκολλο μαζί με τα άλλα συμβαλλόμενα μέρη.Ενόψει των ανωτέρω, κρίνεται σκόπιμο η Κοινότητα να υπογράψει, με την επιφύλαξη της μεταγενέστερης σύναψής του, το πρόσθετο πρωτόκολλο της συμφωνίας συνεργασίας για την προστασία των ακτών και των υδάτων του Βορειοανατολικού Ατλαντικού από τη ρύπανση.ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥσχετικά με την υπογραφή, από την Ευρωπαϊκή Κοινότητα, του πρόσθετου πρωτοκόλλου της συμφωνίας συνεργασίας για την προστασία των ακτών και των υδάτων του Βορειοανατολικού Ατλαντικού από τη ρύπανσηΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 175 παράγραφος 1, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση,την πρόταση της Επιτροπής[1],Εκτιμώντας τα ακόλουθα:1.  Η Κοινότητα είναι μέρος της συμφωνίας συνεργασίας για την προστασία των ακτών και των υδάτων του Βορειοανατολικού Ατλαντικού από τη ρύπανση (η συμφωνία της Λισαβόνας)[2]·2.  Η πολιτική διαφωνία για τα σύνορα της Δυτικής Σαχάρας δεν επέτρεψε την κύρωση της συμφωνίας της Λισσαβόνας από την Ισπανία και το Μαρόκο. Η διαφωνία αυτή έχει πλέον επιλυθεί μέσω του πρόσθετου πρωτοκόλλου της συμφωνίας συνεργασίας για την προστασία των ακτών και των υδάτων του Βορειοανατολικού Ατλαντικού από τη ρύπανση, το οποίο τροποποιεί το άρθρο 3 στοιχείο γ) της συμφωνίας της Λισαβόνας·3.  Κρίνεται σκόπιμο, συνεπώς, να υπογραφεί, εξ ονόματος της Κοινότητας, το πρόσθετο πρωτόκολλο της συμφωνίας συνεργασίας για την προστασία των ακτών και των υδάτων του Βορειοανατολικού Ατλαντικού από τη ρύπανση, με την επιφύλαξη της μεταγενέστερης σύναψής του·ΑΠΟΦΑΣΙΖΕΙ:Άρθρο μόνοΟ πρόεδρος του Συμβουλίου εξουσιοδοτείται να ορίσει το πρόσωπο ή τα πρόσωπα που είναι αρμόδιο(-α) να υπογράψει(-ουν), εξ ονόματος της Κοινότητας, με την επιφύλαξη της μεταγενέστερης σύναψης, το πρόσθετο πρωτόκολλο της συμφωνίας συνεργασίας για την προστασία των ακτών και των υδάτων του Βορειοανατολικού Ατλαντικού από τη ρύπανση, και να τους εκχωρήσει τις αναγκαίες προς τούτο εξουσίες.Βρυξέλλες, […]Για το ΣυμβούλιοΟ Πρόεδρος [1] ΕΕ C ...[2] Απόφαση 93/550/ΕΟΚ του Συμβουλίου, της 20ής Οκτωβρίου 1993.